Chris Hemsworth

Chris Hemsworth (s. 11. elokuuta 1983) on australialainen näyttelijä. Hänet tunnetaan roolistaan Kim Hydenä australialaisessa televisiosarjassa Home and Away (2004–2007) sekä Thorin roolista useissa Marvel Cinematic Universen elokuvissa.

Hemsworth on näytellyt myös esimerkiksi elokuvissa Star Trek (2009), The Cabin in the Woods (2012), Lumikki ja metsästäjä (2012), Rush (2013), Kamppailu merta vastaan (2015) ja Ghostbusters (2016).

 Elämäkerta 
 Nuoruus 
Chris Hemsworth syntyi vuonna 1983 Melbournessa. Hänen vanhempansa ovat Leonie ja Craig Hemsworth. Hän kasvoi sekä Melbournessa että Pohjoisterritorion pienessä aboriginaaliyhteisössä Bulmanissa. Chris asui myöhemmin myös Phillip Islandilla, mihin hänen vanhempansa muuttivat.

Chrisillä on kaksi veljeä. Sekä hänen vanhempi veljensä Luke että nuorempi veljensä Liam ovat myös näyttelijöitä.

 Ura 
Australiassa Hemsworth nousi tunnetuksi saippuasarjasta Home and Away, missä hän esitti Kim Hydeä kolmen kauden ajan. Hän jätti sarjan vuonna 2007 päästäkseen Hollywood-elokuviin.

Hemsworth esiintyi vuoden 2009 Star Trek -elokuvassa, missä hän näytteli kapteeni James T. Kirkin isää. Rooli oli lyhyt, mutta se auttoi häntä etenemään urallaan. Liam Hemsworth haki ensin sarjakuvahahmo Thorin rooliin, mutta ohjaaja Kenneth Branagh piti enemmän Chrisistä. Thor (2011) nosti hänet Hollywoodin kärkinäyttelijöiden joukkoon. Hemsworth on palannut rooliinsa muun muassa elokuvissa The Avengers (2012), Thor: The Dark World (2013), Avengers: Age of Ultron (2015), Thor: Ragnarök (2017), Avengers: Infinity War (2018), Avengers: Endgame (2019) ja Thor: Love and Thunder (2022).

Hemsworthilla on ollut Thor-elokuvien lisäksi monia muitakin päärooleja. Hän näytteli muun muassa Kristen Stewartin vastanäyttelijänä elokuvassa Lumikki ja metsästäjä (2012) ja tositapahtumiin perustuvassa autourheiluelokuvassa Rush (2013). Loma (2015) ja Ghostbusters (2016) olivat vanhojen klassikoiden uusintaversioita, ja elokuvassa 12 Strong Hemsworth näytteli Yhdysvaltain armeijan kapteenia.

 Yksityiselämä 
Hemsworth on naimisissa espanjalaisen näyttelijän Elsa Patakyn kanssa. He tapasivat Hemsworthin managerin William Wardin kautta. Hemsworth ja Pataky menivät naimisiin 2010. He saivat esikoistyttärensä, India Rose Hemsworthin, vuonna 2012, sekä kaksospojat 2014.

 Filmografia 
Elokuvat Vuosi Suomenkielinen nimi Alkuperäinen nimi Rooli2009 Star Trek  George Samuel Kirk, Sr. A Perfect Getaway  Kale2010 Ca$h  Sam 2011 Thor  Thor 	2012 The Cabin in the Woods  Curt 	The Avengers  Thor	Lumikki ja metsästäjä  Snow White and the Huntsman  MetsästäjäRed Dawn  Jed Eckert 	2013 Star Trek Into Darkness  George Kirk (ääni) 	Rush  James Hunt 	Thor: The Dark World  Thor 2015 Blackhat  Nicholas Hathaway Kamppailu merta vastaan  In the Heart of the Sea  Owen ChaseAvengers: Age of Ultron  Thor Loma  Vacation  Stone Crandall2016  Metsästäjä ja talvinen taistelu  The Huntsman: Winter’s War  Metsästäjä EricGhostbusters  Kevin Beckman  Doctor Strange  Thor (cameo)2017 Thor: Ragnarök  Thor2018 12 Strong  kapteeni Mitch NelsonAvengers: Infinity War  ThorBad Times at the El Royale  Billy Lee2019 Avengers: Endgame  ThorMen in Black: International  Henry / Agentti H 2020 Extraction  Tyler Rake2022 Spiderhead  Steve Abnesti Thor: Love and Thunder  Thor 2023 Extraction 2  Tyler Rake2024 Furiosa: A Mad Max Saga  DementusTransformers One  Orion Pax / Optimus Prime (äänirooli) 2026 Avengers: Doomsday  Thor

 Televisio Vuosi Nimi Rooli Huomioita 2002 Guinevere Jones kuningas Arthur  2002 Marshall Law poika 1 jakso 2003 Tallijengi eläinlääkäri 1 jakso 2004 Fergus McPhail Craig 1 jakso 2004–07 Home and Away Kim Hyde Voitto – Logie Award, uusi tulokasEhdokkuus – Logie Award, suosituin näyttelijä 2021–2024 What If...? Juhlija-Thor, Thor äänirooli; 6 jaksoa

 Lähteet 

Luokka:Australialaiset näyttelijät
Luokka:Vuonna 1983 syntyneet
Luokka:Elävät henkilöt
Luokka:Seulonnan keskeiset artikkelit